Vita:Fiala Tibor

message: E-mail-ben kapott félhivatalos információk az elhunyt Fiala Tibor utolsó munkahelyéről:
(CV)
FIALA TIBOR
NÉV
ÁLTALÁNOS ADATOK
Születési év: 1951
Végzettség: Eötvös Loránd Tudományegyetem, TTK
Szakképzettség: matematikus
SZAKMAI ADATOK
Jelenlegi munkahely(ek): Budapesti Corvinus Egyetem, Közgazdaságtudományi Kar,
Operációkutatás tanszék
Betöltött munkakörök: egyetemi docens
Tudományos fokozat: egyetemi doktor
Ösztöndíjak:
Senior Fellowship, London Business School, London 1991
Eddigi oktatói tevékenység (oktatott tárgyak, oktatásban töltött idő):
1975-79 Matematika tanszék,
Bánki Donát Gépipari Műszaki Fôiskola,Budapest
fôiskolai tanársegéd
oktatott tantárgy:Matematika
1979-91 Numerikus Analízis tanszék
Eötvös Loránd Tudományegyetem, Budapest
egyetemi adjunktus
oktatott tárgyak: Numerikus módszerek, lineáris és nemlineáris programozás,
hálózati folyamok, parciális differenciálegyenletek numerikus megoldása,nagy
lineáris egyenletrendszerek
1986- Informatika és Döntésanalízis Fôosztály
Budapesti Közgazdaságtudományi Egyetem
Vezetôképzô Intézet
oktatott tárgyak:szövegszerkesztés, táblázatkezelés,
adatfeldolgozás,polgármesteri hivatalok információs rendszerei, KFT
ügyvitel, német nyelvtan számítógépen
1993- egyetemi docens a BKE Vezetôképzô Intézet
Alkalmazott Management tanszékén.
2 2
oktatott tárgyak: Bevezetés a felsôfokú matematikába
Computer Skills (angolul), táblázatkezelés,
Bevezetés az adatfeldolgozásba
Pénzügyi döntések elôkészítése Excel-lel
Élet-és nyugdíjbiztosítási kalkulációk Excel-lel
Kereskedelmi célú Web-lapok készítése
Pénzügyi kockázatok kezelése Excellel (Risk Management)
Introduction to Computing (angolul)
2003- egyetemi docens a BKÁE majd Budapesti Corvinus Egyetem Operációkutatás
tanszékén
oktatott tárgyak: Analízis
Operációkutatás
Lineáris algebra és programozás
Valószínűségszámítás
Kombinatorikus optimalizálás
(Nekrológ: Temesi József professor emeritus írása)
Tibort nagyon szerettük, kedves kollégánk volt – korán ment el. 2011. augusztus végén volt a temetése, én mondtam a tanszéki nekrológot, mellékelem.
Tisztelt Gyászoló Család! Tisztelt Gyászoló Gyülekezet!
Nagyon nehéz szólni akkor, ha egy kedves, szeretetreméltó, okos,
szerény ember, kortársunk távozik közülünk. Tibornak 60 teljes
év adatott. Kevés, ám arra elég, hogy maradandó nyomot
hagyhasson maga után.
Jómagam éppen 20 éve találkoztam Vele személyesen először. Míg
a jelenlévők közül sokan Őt a családban, rokonai körében, baráti
társaságban ismerték meg, én kollégaként emlékszem rá, s nem
csak a magam nevében, hanem a Budapesti Corvinus Egyetem és
annak Közgazdaságtudományi Kara nevében is, hiszen az
Egyetem Tibort saját halottjának tekinti.
Itt és most néhány első személyes benyomásomat, majd a mintegy
10 évig az Operációkutatás tanszéken végzett együttes munka
töredékeit elevenítem fel, ezzel is tisztelegve Tibor emléke előtt.
Mint említettem 1991-ben találkoztunk. Ez Londonban esett meg,
ahol ő éppen hosszabb tanulmányúton volt. Abban az időben
sokat foglalkozott a számítástudomány alkalmazásaival,
elsősorban az oktatás területén. Amikor ő könyveket, cikkeket írt
az Excel-modellezés témakörében, még ez egyáltalán nem volt az a
magától értetődő eszköz, mint manapság. Londonban egyenrangú
társként tudott együtt dolgozni a világhíres iskolabeli
kolléganővel, s amikor megismertem azokat a német és angol
nyelvű publikációkat, amelyek alapján a Vezetőképzőben tanított,
elhatároztam, hogy meghívom az egyetem angol nyelvű képzésébe.
Ez hosszú távon is nagyon jó ötletnek bizonyult: Tibor a külföldi
hallgatók egyik kedvenc tanára lett, a véleményezésekben mindig
az elsők közé került. Élvezettel készítette el az angol nyelvű
példákat, tananyagokat, s hosszú idő után saját elhatározásából
vált csak meg nem is olyan régen ettől az oktatástól.
Közben kiderült számomra az, hogy korántsem kivételes esetről
van szó. Tibor nagyon jó tanár volt. Sokan szeretnek persze
tanítani, de nem mindenkit fogad a hallgatóság olyan jó szívvel,
mint őt. Pedig – igaz, válogatott társaságoknak – legtöbbször
kemény matematikát tanított és nem azért volt közkedvelt, mintha
elnéző lett volna a diákokkal. Mondhatnám azt, hogy a titkát sírba
vitte, de nincs így: tanítványai pontosan tudják, érzik, hogy
milyen sokat kaptak Tőle.
Amikor a Vezetőképző Intézetből átjött a tanszékünkre, felvétele
osztatlan helyeslést váltott ki a kollégák körében. Egy nagy
matematikus generáció tagjaként végzett az ELTE-n 1975-ben, s
fiatalkori publikációi, a Farkas Gyula emlékdíj mind azt
mutatták, hogy a Középiskolai Matematikai Lapok ifjú megoldója
kiválóan folytatta pályafutását a későbbiekben is. Tanszékünkön
ez úgy jelent meg, hogy tudtuk: Tibor jolly jokerként az általunk
tanított matematika tárgyak bármelyikében a legmagasabb
színvonalon vethető be. Önálló tárgyakat alakított ki: nemlineáris
optimalizálás, kombinatorikus optimalizálás voltak a legutóbbiak.
De alázattal vett részt a szeminarizálásban is, akár az
Operációkutatás tárgyról, akár más alaptárgyakról, vagy az
Üzleti Iskola statisztika kurzusáról volt szó.
Nagy kedvvel dolgozott a Varró Zoltánnal közös Operációkutatás
könyv modellezési fejezetének megírásán (ez a könyv 2007-ben
jelent meg), s az oktatásban is ő felügyelte a modellezési eszközök
alkalmazását. Ám igazán büszke most éppen arra volt, hogy
megjelent a kombinatorikus optimalizálásról szóló könyve,
amelyet a mesterképzésben tanítandó új tárgy anyagának
szántunk. Precíz, okos, elegánsan megírt könyv. Sajnos már nem ő
fogja tanítani, mint ahogyan arra sem kerülhet sor, hogy –
ahogyan tervezte – a második kötetet és a példatárat megírja
hozzá.
Kedves Tibor! Nem élvezhetjük majd fanyar humorodat, lényegre
tapintó kérdéseidet a tanszéki értekezleteken, Zsuzsával együtt oly
kedves társaságotokat a tanszéki kirándulásokon, s én sem tudok
már beülni Hozzád egy jóízű beszélgetésre, ahol a családi
örömökről is büszkén meséltél.
Bár hiányodat állandóan érezni fogjuk, mindannyiunk nevében
mondhatom: nyugodj békében, emlékezni fogunk Rád!
GFKERI vita 2023. április 7., 13:57 (CEST)
thread_title:  E-mail-ben kapott információk  

message: Egyelőre nincs más forrás, mint Fiala Tibor fiának a levele.
GFKERI vita 2023. április 12., 14:31 (CEST)
thread_title:  Életrajzi adatok